
Informacija dėl socialinio būsto nuomos ne eilės tvarka
Socialinis būstas Šilalės rajono savivaldybės administracijos direktoriaus įsakymu gali būti išnuomojamas ir neįrašytiems į Asmenų ir šeimų, turinčių teisę į socialinio būsto nuomą, sąrašą asmenims bei šeimoms, jeigu šie asmenys ir šeimos Lietuvos Respublikos teritorijoje nuosavybės teise neturi kito būsto ir jeigu su jais per 6 mėnesius iki kreipimosi dėl paramos būstui išsinuomoti dienos nebuvo nutraukta socialinio būsto nuomos sutartis dėl jos sąlygų pažeidimo šio įstatymo 20 straipsnio 5 dalies 5–7 punktuose numatytais atvejais:
1. netekusiems Lietuvos Respublikos teritorijoje nuosavybės teise turėto ar savivaldybei nuosavybės teise priklausančio nuomoto būsto dėl gaisrų, potvynių, stiprių vėjų ar dėl kitų nuo žmogaus valios nepriklausančių aplinkybių. Asmuo ar šeima, praradusi būstą dėl minėtų aplinkybių, į rajono savivaldybės administracijos direktorių Įstatymo 7 straipsnyje nustatyta tvarka privalo kreiptis ne vėliau kaip per vienus metus nuo nurodytų aplinkybių atsiradimo dienos;
2. asmenims, kuriems yra nustatytas 0-25 procentų darbingumo lygis;
3. senatvės pensijos amžių sukakusiems asmenims, kuriems yra nustatytas didelių specialiųjų poreikių lygis;
4. šeimoms, auginančioms penkis ar daugiau vaikų ar (ir) vaikų, kuriems nustatyta nuolatinė globa (rūpyba);
5. šeimoms, kurioms vienu kartu gimsta trys ar daugiau vaikų;
6. šeimoms, kuriose abiem sutuoktiniams yra nustatytas 0-25 procentų darbingumo lygis ir kurios augina vaiką (vaikus) ar (ir) vaiką (vaikus), kuriam (kuriems) nustatyta nuolatinė globa (rūpyba);
7. šeimoms, kuriose motina arba tėvas, globėjas (rūpintojas) vieni augina vieną ar daugiau vaikų ir (arba) vaiką (vaikus), kuriam (kuriems) nustatyta nuolatinė globa (rūpyba); 
8. šeimoms, auginančioms vaikus ar (ir) vaikus, kuriems nustatyta nuolatinė globa (rūpyba), kai ne mažiau kaip dviem iš jų yra nustatytas sunkus neįgalumo lygis;
9. šeimoms, kuriose ne mažiau kaip dviem šeimos nariams yra nustatytas 0-25 procentų darbingumo lygis ir (ar) didelių specialiųjų poreikių lygis, kai šeimos nariai yra sukakę senatvės pensijos amžių.
10. likusiems be tėvų globos asmenims, palikusiems socialinės globos, grupinio gyvenimo ir (ar) savarankiško gyvenimo namus.
Asmenims ir šeimoms, netekusiems būsto dėl gaisrų, potvynių, stiprių vėjų ir kitų nuo žmogaus valios nepriklausančių aplinkybių, išnuomojamas socialinis būstas ir sudaroma terminuota (ne ilgiau kaip dvejiems metams) nuomos sutartis. Su kitais įstatymo 16 straipsnio 8 dalyje nurodytais asmenimis sudaroma neterminuota Socialinio būsto nuomos sutartis.
	
Informacija apie socialinius būstus išnuomotus ne eilės tvarka

1. Vadovaujantis Lietuvos Respublikos paramos būstui įsigyti ar išsinuomoti įstatymo 16 straipsnio 8 dalies 4 punktu ir 9 dalimi, 2018 m. kovo 8 d. Šilalės rajono savivaldybės administracijos direktoriaus įsakymu Nr. DĮV-317 „Dėl Šilalės rajono savivaldybės socialinio būsto nuomos J. D. “, šeimai, auginančiai penkis vaikus, išnuomotas socialinis būstas, adresu Lygumų g. 19, Juodainių k., Laukuvos sen., Šilalės r. sav., nuomos sutarties sudarymo data – 2018-03-20.
2. Vadovaujantis Lietuvos Respublikos paramos būstui įsigyti ar išsinuomoti įstatymo 16 straipsnio 8 dalies 4 punktu ir 9 dalimi, 2021 m. sausio 28 d. Šilalės rajono savivaldybės administracijos direktoriaus įsakymu Nr. DĮV-178 „Dėl Šilalės rajono savivaldybės socialinio būsto nuomos E. K. “, šeimai, auginančiai penkis vaikus, išnuomotas socialinis būstas, adresu Žalioji g. 5-7, Kvėdarnos mstl., Šilalės r. sav., nuomos sutarties sudarymo data – 2021-02-01.
3. Vadovaujantis Lietuvos Respublikos paramos būstui įsigyti ar išsinuomoti įstatymo 16 straipsnio 8 dalies 4 punktu ir 9 dalimi, 2020 m. spalio 30 d. Šilalės rajono savivaldybės administracijos direktoriaus įsakymu Nr. DĮV-983 „Dėl Šilalės rajono savivaldybės socialinio būsto nuomos J. L. “, šeimai, auginančiai penkis vaikus, išnuomotas socialinis būstas, adresu Žemaitijos g. 23, Upynos mstl.,  Šilalės r. sav., nuomos sutarties sudarymo data – 2020-11-15.
4. Vadovaujantis Lietuvos Respublikos paramos būstui įsigyti ar išsinuomoti įstatymo 16 straipsnio 8 dalies 10 punktu ir 9 dalimi, 2020 m. gruodžio 8 d. Šilalės  rajono savivaldybės administracijos direktoriaus įsakymu Nr. DĮV-1127 „Dėl Šilalės rajono savivaldybės socialinio būsto nuomos I. M. “, asmeniui, likusiam be tėvų globos,  išnuomotas socialinis būstas, adresu K. Jauniaus g. 5A-33, Kvėdarnos mstl., Šilalės r, sav., nuomos sutarties sudarymo data – 2020-12-08.
5. Vadovaujantis Lietuvos Respublikos paramos būstui įsigyti ar išsinuomoti įstatymo 16 straipsnio 8 dalies 4 punktu ir 9 dalimi, 2021 m. gruodžio 15 d. Šilalės  rajono savivaldybės administracijos direktoriaus įsakymu Nr. DĮV-1271 „Dėl Šilalės rajono savivaldybės socialinio būsto nuomos V. Ž. “, šeimai, auginančiai septynis vaikus,  išnuomotas socialinis būstas, adresu Pirties g. 7-1, Kaltinėnų mstl., Šilalės r, sav., nuomos sutarties sudarymo data – 2021-12-20.
6. Vadovaujantis Lietuvos Respublikos paramos būstui įsigyti ar išsinuomoti įstatymo 16 straipsnio 8 dalies 1 punktu ir 9 dalimi, 2021 m. kovo 12 d. Šilalės rajono savivaldybės administracijos direktoriaus įsakymu Nr. DĮV-95 „Dėl Šilalės rajono savivaldybės socialinio būsto nuomos S. N. “, šeimai, nukentėjusiai nuo žmogaus valios nepriklausančių aplinkybių (du asmenys), išnuomotas socialinis būstas, adresu Kvėdarnos g. 4-4, Žadeikių k., Šilalės r, sav., nuomos sutarties sudarymo data – 2026-03-13.











